**VEDTEKTER FOR NAUSTDAL SOGELAG.**

Vedtekne på skipingsmøte 29.11.1990. Siste avsnitt til § 5 vedteke på årsmøte 04.02.1993 og endra på årsmøte 07.02.1998. §2 d og e. §3 og §5 er endra på årsmøte 18.02.2015. § 2b, d og e og § 9 er endra på årsmøtet 18.03.2020.

**§ 1. Føremål.**

Naustdal sogelag skal verne om og ta vare på minne frå fortida i Naustdal, slik at dei ikkje vert gløymde for ettertida.

**§ 2. Arbeidsoppgåve.**

1. Naustdal sogelag skal arbeide for å auke interessa for lokalhistorie i bygda. Det kan vere ved å skipe til møte eller samlingar om historiske emne, utgjeving av historiske skrifter eller på anna vis få til aktivitet som tener føremålet.
2. Laget skal- anten ved direkte stønad eller rettleiing og samarbeid med Sunnfjord kommune og andre-arbeide for at gamle kulturminne kan bli tekne vare på i sitt opphavelege miljø.
3. Laget, saman med kommunen og andre, har ansvar for å gje ut bygdebok for Naustdal
4. Laget skal gje ut sogeskrift som tek opp lokalhistoriske emne frå « gamle Naustdal kommune.»
5. Sogelaget sitt formål er også å samle inn bilde frå «gamle Naustdal kommune» si historie. Bilete som er samla inn i sogelaget sitt namn – er sogelaget sin eigedom. Sjå eigne retningslinjer for foto.

**§3. Skriftstyre**

Denne nemnda sitt formål er å lage eit sogeskrift for Naustdal, kvart år. Dette er sogelaget sitt ansikt utad. Sjå eigne retningslinjer for skriftnemda.

**§4. Medlemsskap.**

Dei som er samde i føremålet for laget, kan vere medlemer mot å betale årspengar.

**§5. Heidersmedlemer.**

Årsmøtet kan heidre medlemer som har gjort seg særleg fortent til det, ved å utnemne dei til heidersmedlemer.

**§6. Årsmøtet.**

Høgste avgjerdsmakta i Naustdal sogelag ligg til årsmøtet, som vert halde kvart år i tida januar – april. Årsmøtet vert innkalla av styret, eller dersom 1/3 av medlemen i laget skriftleg krev det, med 14 dagars varsel. Alle som har betalt årspengar for siste året, har røysterett.

Årsmøtet drøftar og godkjenner årsmelding og rekneskap, som vert lagde fram av styret.

Leiar vert av årsmøtet vald særskilt for eit år av gangen. Skal sitte i styret i 2 år, slik at styret blir beståande av fem medlemar. Styremedlemane vert vald for to år om gangen.Årsmøte vel og revisor.

Årsmøtet vel ei valnemnd på tre personar. Årsmøtet fastset årspengar. Alle som betaler årspengar, får tilsendt sogeskrifte.

Årsmøtet vel eit skriftstyre på 3 personar. Skriftstyret består av 5 personar, 2 av dei frå styret. Medlemmer av skriftstyret vert vald for 2 år av gangen.

**§7. Styret.**

Styret vel seg imellom ombod som nestleiar, skrivar og kasserar. Styremedlemene vert kalla inn av leiaren eller av eit fleirtal av styre- medlemene. Det skal førast møtebok frå styremøta.

**§8. Endring av vedtekter.**

Endring av desse vedtektene krev 2/3 fleirtal på eit lovleg innkalla årsmøte.

**§9. Avvikling.**

Dersom Naustdal sogelag vert nedlagt, skal eit avtroppande årsmøte bestemme kva eignelutane til laget tilfalla. Dette bør være til samfunnsnyttige og kulturelle formål i «gamle Naustdal kommune.»